
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 424/2014

ΘΕΜΑ: α) Έγκριση συμμετοχής του Δήμου στο ολοκληρωμένο πρόγραμμα εναλλακτικής διαχείρισης των Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ) του Δήμου με τη συνεργασία της εταιρείας «Ανακύκλωση Συσκευών Α.Ε».
β) Εξουσιοδότησης του Δημάρχου για την υπογραφή της σχετικής σύμβασης
    Στον Πύργο, σήμερα στις 22 του μηνός Δεκεμβρίου του έτους 2014, ημέρα Δευτέρα και ώρα 18.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 53562/18-12-2014 έγγραφη πρόσκληση του Προέδρου του κ. Δημητρίου Μεσσαλά, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις των άρθρων 65 και  67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Γαβριήλ Λιατσή, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

	              ΠΑΡΟΝΤΕΣ
	              ΑΠΟΝΤΕΣ

	1.Μεσσαλάς Δημήτριος 

(Πρόεδρος Δημοτικού Συμβουλίου)
	1.Δημόπουλος Φώτιος



	2. Ανδριόλας Γεώργιος
	2. Αθανασόπουλος Παντελεήμων 

	3. Σκαρτσιάρης Ανδρέας
	3. Βλαχαντώνης Νικόλαος

	4. Αγγελακοπούλου Ανδριάνα
	4. Αντωνακόπουλος Παναγιώτης

(Επικεφαλής της παράταξης «Ανα.Σ.Α»)

	5. Γεωργόπουλος Σωτήριος
	5. Καράμπελας Αντώνιος (Επικεφαλής 

της παράταξης «Πύργος – Έργο Πολιτών»)

	6. Κόλβερη Ιωάννα
	6.Παναγόπουλος Ιωάννης, οι οποίοι δεν  δεν προσήλθαν αν και νόμιμα κλήθηκαν


	7. Λιατσής Δημήτριος
	

	8. Μπέλτσος Διονύσιος
	

	9. Γεράνιος Κων/νος
	

	10. Ζουμπάκης Αυγερινός
	

	11. Τσίμπρης Νικόλαος
	

	12. Λουμιώτης Νικόλαος
	

	13. Γκατζόπουλος Αθανάσιος
	

	14. Εξαρχόπουλος Παναγιώτης
	

	15. Σεϊντής Βασίλειος
	

	16. Κανελλόπουλος Θεόδωρος
	

	17. Ασημακόπουλος Αναστάσιος
	

	18. Παναγόπουλος Βασίλειος
	

	19. Βαρελάς Ιωάννης (προσήλθε στο 1ο θέμα 

της ημερήσιας διάταξης)
	

	20. Δημουλιάς Λεωνίδας
	

	21. Αργυρόπουλος Ιωάννης του Γεωργίου

(Επικεφαλής της παράταξης 

«Όραμα Δημιουργίας»)
	

	22. Αργυρόπουλος Ιωάννης του Παναγιώτη

(Γραμματέας Δημοτικού Συμβουλίου)
	

	23. Κόρδας Θεόδωρος
	

	24. Καλάκου Θεοδώρα 

(Επικεφαλής της παράταξης

 «Ανοιχτή Συμπολιτεία Ριζοσπαστική Κίνηση

Πολιτών»
	

	25. Αθανάσουλας Χρήστος (προσήλθε στο 1ο
Θέμα της ημερήσιας διάταξης)
	

	26. Μιχαλακόπουλος Χαράλαμπος 

(Επικεφαλής της παράταξης «Αναγένεσις στο

Δήμο Πύργου»)
	

	27. Γιάνναρος Χρήστος 

(Επικεφαλής της παράταξης 

«Λαϊκή Συσπείρωση Δήμου Πύργου)
	


  
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.  

----------------------------------

Ακολούθως ο Πρόεδρος έθεσε υπόψη του Δημοτικού Συμβουλίου το 10ο θέμα της ημερήσιας διάταξης με τίτλο: «α) Έγκριση συμμετοχής του Δήμου στο ολοκληρωμένο πρόγραμμα εναλλακτικής διαχείρισης των Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ) του Δήμου με τη συνεργασία της εταιρείας «Ανακύκλωση Συσκευών Α.Ε».
β) Εξουσιοδότησης του Δημάρχου για την υπογραφή της σχετικής σύμβασης» και εξέθεσε τα εξής:

[Ο Αντιδήμαρχος της Δ/νσης Προγραμματισμού, Αγροτικής Ανάπτυξης,  Τουρισμού και Ανακύκλωσης κ. Δ. Μπέλτσος υπέβαλλε στο Δ.Σ την υπ’ αριθ. 50774/1-12-14 έγγραφη εισήγηση σχετικά με την εφαρμογή ολοκληρωμένου προγράμματος εναλλακτικής διαχείρισης Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ) στο δήμο Πύργου, η οποία αναφέρει:
«...Σύμφωνα με το Ν. 2939/01 εναρμονίζεται η εθνική νομοθεσία με τη σχετική νομοθεσία της Ευρωπαϊκής Ένωσης, σχετικά με τη διαχείριση των στερεών αποβλήτων και ειδικότερα των Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ), έτσι ώστε να μειώνονται κατά το δυνατόν οι αρνητικές επιπτώσεις στο περιβάλλον.
Στο πλαίσιο αυτό οι ΟΤΑ έχουν υποχρέωση για την εναλλακτική διαχείριση των δημοτικών στερεών αποβλήτων συμμετέχοντες στην κατάρτιση σχετικών προγραμμάτων συνεργαζόμενοι με τα συστήματα εναλλακτικής διαχείρισης και άλλους αρμόδιους φορείς.
Προς υλοποίηση του στόχου της ανακύκλωσης των ΑΗΗΕ, σύμφωνα με την 105134/04 Υπουργική απόφαση συστήθηκε η εταιρεία «Ανακύκλωση Συσκευών Α.Ε» η οποία ξεκίνησε την εφαρμογή ενός ολοκληρωμένου συστήματος συλλογής, μεταφοράς, προσωρινής αποθήκευσης, απορρύπανσης, αξιοποίησης και ανακύκλωσης των ΑΗΗΕ σε όλη την Ελλάδα, είναι δε το μοναδικό συλλογικό σύστημα ανακύκλωσης ΑΗΗΕ αδειοδοτημένο στην Ελλάδα για όλες τις ηλεκτρικές και ηλεκτρονικές συσκευές καθώς και λαμπτήρες και φωτιστικά είδη.

Από την εν λόγω εταιρεία μας γίνεται πρόταση συνεργασίας με την οποία ο Δήμος θα πρέπει να συλλέξει από τα όριά του τα ΑΗΗΕ που προκύπτουν.

Η μεταφορά των ΑΗΗΕ θα γίνεται από τα αυτοκίνητα του Δήμου που χρησιμοποιούνται για την αποκομιδή των ογκωδών αντικειμένων ύστερα από τηλεφωνική συνεννόηση ή από τους ίδιους τους δημότες προς ένα ασφαλές φυλασσόμενο σημείο που ο Δήμος θα υποδείξει. Ο χώρος που προτείνεται είναι το παλαιό νοσοκομείο Πύργου, όπου η εταιρεία θα δύναται να τοποθετήσει με  ασφάλεια container, για την παραλαβή των απορριφθέντων ΑΗΗΕ από τα δημοτικά σημεία συλλογής, προκειμένου να τα μεταφέρει είτε σε κέντρα διαλογής/ταξινόμησης, είτε σε εγκεκριμένες εγκαταστάσεις επεξεργασίας, είτε σε μονάδες/επιχειρήσεις προετοιμασίας για επαναχρησιμοποίηση.
Θεωρούμε ότι η προαναφερόμενη πρόταση θα βοηθήσει στην ελάττωση των ογκωδών απορριμμάτων που τώρα μεταφέρονται στον ΧΥΤΑ, θα συμβάλλει στην προστασία του περιβάλλοντος και της δημόσιας υγείας καθώς και στην επίτευξη του εθνικού στόχου 4kg ΑΗΗΕ οικιακής προέλευσης ανά κάτοικο και ανά χρόνο.

Η εταιρεία για κάθε τόνο των ΑΗΗΕ που θα παραλαμβάνει από το Δήμο, θα καταβάλλει τα ποσά που αναφέρονται στη σύμβαση

Κατόπιν τούτοι εισηγούμαι:
1. Την έγκριση συμμετοχής του Δήμου στο ολοκληρωμένο πρόγραμμα εναλλακτικής διαχείρισης των Αποβλήτων Ηλεκτρικού και Ηλεκτρονικού Εξοπλισμού [ΑΗΗΕ] του Δήμου με τη συνεργασία της εταιρείας «ΑΝΑΚΥΚΛΩΣΗ ΣΥΣΚΕΥΩΝ Α.Ε» με τις προϋποθέσεις που αναφέρονται ανωτέρω.
2. Την εξουσιοδότηση του Δημάρχου για την υπογραφή της σχετικής σύμβασης συνεργασίας....»
Καλείται το Σώμα ν’ αποφασίσει επί της ως άνω εισήγησης].

Το Δημοτικό Συμβούλιο Πύργου
     λαμβάνοντας υπόψη:

· Τις διατάξεις του άρθρου 65«Αρμοδιότητες Δημοτικού Συμβουλίου» του Ν. 3852/10 

· το Ν. 2939/01 με τον οποίο εναρμονίζεται η εθνική νομοθεσία με τη σχετική νομοθεσία της Ευρωπαϊκής Ένωσης, σχετικά με τη διαχείριση των στερεών αποβλήτων και ειδικότερα των Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ)
· Την αριθ. 50774/2014 έγγραφη εισήγηση του Αντιδημάρχου Δ/νσης Προγραμματισμού, Αγροτικής Ανάπτυξης, Τουρισμού και Ανακύκλωσης, μετά από διαλογική συζήτηση,
κατά πλειοψηφία α π ο φ α σ ί ζ ε ι
1. Εγκρίνει τη συμμετοχή του Δήμου στο ολοκληρωμένο πρόγραμμα εναλλακτικής διαχείρισης των Αποβλήτων Ηλεκτρικού και Ηλεκτρονικού Εξοπλισμού [ΑΗΗΕ] του Δήμου με τη συνεργασία της εταιρείας «ΑΝΑΚΥΚΛΩΣΗ ΣΥΣΚΕΥΩΝ Α.Ε»  και αποδέχεται τους όρους της σχετικής σύμβασης, όπως αναγράφονται στο σχέδιο αυτής που συνοδεύει  την παρούσα απόφαση.

· Η μεταφορά των ΑΗΗΕ θα γίνεται από τα αυτοκίνητα του Δήμου που χρησιμοποιούνται για την αποκομιδή των ογκωδών αντικειμένων ύστερα από τηλεφωνική συνεννόηση ή από τους ίδιους τους δημότες προς ένα ασφαλές φυλασσόμενο σημείο που ο Δήμος θα υποδείξει.
·  Η εταιρεία θα τοποθετήσει με  ασφάλεια container, στο χώρο του παλαιού Νοσοκομείου Πύργου, για την παραλαβή των απορριφθέντων ΑΗΗΕ από τα δημοτικά σημεία συλλογής, προκειμένου να τα μεταφέρει είτε σε κέντρα διαλογής/ταξινόμησης, είτε σε εγκεκριμένες εγκαταστάσεις επεξεργασίας, είτε σε μονάδες/επιχειρήσεις προετοιμασίας για επαναχρησιμοποίηση.
· Για την εκτέλεση των εργασιών από το δήμο η εταιρεία θα καταβάλλει στο Δήμο:

α) Για την ετήσια συλλογή από το Δήμο ΑΗΗΕ, που αντιστοιχούν σε 1 Kg ανά κάτοικο, το ποσό των εξήντα 60€ ανά τόνο.

β) Για την ετήσια συλλογή από το Δήμο ΑΗΗΕ, που αντιστοιχούν σε 2 Kg ανά κάτοικο, το ποσό των εκατό 100€ ανά τόνο.

γ) Για την ετήσια συλλογή από το Δήμο ΑΗΗΕ, που αντιστοιχούν σε 3Kg ανά κάτοικο, το ποσό των εκατόν σαράντα 140€ ανά τόνο.

δ) Για την ετήσια συλλογή από το Δήμο ΑΗΗΕ, που αντιστοιχούν σε 4 Kg και πλέον ανά κάτοικο, το ποσό των εκατόν εξήντα 160€ ανά τόνο.

Στα ως άνω ποσά περιλαμβάνονται τα πάσης φύσεως έξοδα του Δήμου, όπως δαπάνες συντήρησης, λειτουργίας, μισθώσεως ή άλλης χρήσεως των μεταφορικών μέσων και το εργατικό κόστος.
2. Εξουσιοδοτεί το Δήμαρχο κ. Γαβρίλη Λιατσή, για την υπογραφή της σχετικής σύμβασης συνεργασίας.
· Μειοψήφησε ο Επικεφαλής της παράταξης «Λαϊκή Συσπείρωση Δήμου Πύργου» κ. Χρήστος Γιάνναρος, ο οποίος δήλωσε ότι καταψηφίζει το θέμα αναφέροντας ότι η παράταξή του διαφωνεί στο να υπογράφονται συμβάσεις συνεργασίας με ιδιωτικές εταιρείες, για τη διαχείριση και ανακύκλωση των απορριμμάτων και υποστήριξε ότι θα έπρεπε το σύστημα της ανακύκλωσης ν’ αναπτυχθεί μέσα από κρατικούς φορείς. 

·  Ο Δημοτικός Σύμβουλος κ. Ιωάννης Βαρελάς αποχώρησε από τη συνεδρίαση κατά τη συζήτηση του θέματος και πριν ο Πρόεδρος το θέσει σε ψηφοφορία

Η παρούσα απόφαση έλαβε αύξοντα αριθμό 424/2014.  
Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                                ΤΑ ΜΕΛΗ                   Ο ΓΡΑΜΜΑΤΕΑΣ
Ακριβές Απόσπασμα

Εκ των πρακτικών του Δ.Σ.

Πύργος  30 – 12 – 2014

Ο ΠΡΟΕΔΡΟΣ ΤΟΥ Δ.Σ.
ΔΗΜΗΤΡΙΟΣ ΜΕΣΣΑΛΑΣ

